۴۵ نفر یارالاندی
اسراییل عسگرلرینین اردن چایینین باتی ساحلینده، قدس و غزه سرحدیندهکی اعتراضلارا مداخیلهسینده ۴۵ نفر یارالاندی
آمریکانین قدسو "ایسراییلین باشکندی" اولاراق تانیما قرارینا اعتراض ائتمک اوچون تشکیل اولونان گؤستریلرین بئشینجی گونونده، ایسراییل عسگرلرینین اردن چایینین باتی ساحلینده، قدس و غزه سرحدیندهکی اعتراضلارا مداخیلهسینده ۴۵ نفر یارالاندی.
فلسطین قیزیل آییندان وئریلن یازیلی آچیقلامایا گؤره، ایسراییل گوجلرینین فلسطینلی گؤستریچیلره قارشی گئرچک و پلاستیک مرمیلر ایستیفاده ائتدیگی مداخیلهسینده غزه سرحدینده ۹، قدس و اردن چایینین باتی ساحلینین مختلیف بؤلگهلرینده ایسه ۳۶ فلسطینلینین یارالاندیغی قید ائدیلدی.
اؤته یاندان، گؤز یاشاردیجی گاز سببیله اردن چایینین باتی ساحلینده و قدسدا ۶۰، غزهده ۱۹ نفرین بوغولما تهلوکهسی گئچیردیگی ایفاده ائدیلدی.
آمریکا پرزیدنتی دونالد ترامپین قدسو "ایسراییلین باشکندی" کیمی تانیدیغی چرشنبه گونوندن بو یانا، باشدا ایشغال آلتینداکی دوغو قدس اولماقلا، اردن چایینین باتی ساحلینین مختلیف یئرلرینده و غزه سرحدینده ائیلملر دوزنلهین فلسطینلیلره ایسراییل گوونلیک گوجلرینین عملیاتلاریندا یوزلرجه فلسطینلی یارالاندی.
azb_Arab azb_Arab azb_Arab azb_Arab azb_Arab azb_Arab